CELEX: 32012R0299
Language: da
Date: 2012-04-02 00:00:00
Title: Kommissionens gennemførelsesforordning (EU) nr. 299/2012 af 2. april 2012 om tarifering af varer i den kombinerede nomenklatur

5.4.2012   
            
            
               DA
            
            
               Den Europæiske Unions Tidende
            
            
               L 99/15
            
         KOMMISSIONENS GENNEMFØRELSESFORORDNING (EU) Nr. 299/2012
   af 2. april 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. april 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et bærbart batteridrevet elektronisk flerfunktionsapparat i et fælles kabinet af størrelse ca. 10 × 9,5 × 10,5 cm udstyret med:
                  
                              —
                           
                           
                              et farvedisplay med flydende krystaller med en skærmdiagonal på ca. 9 cm (3,5 tommer), skærmformat 4:3 og en opløsning på 320 × 240 pixel
                           
                        
                              —
                           
                           
                              højttalere
                           
                        
                              —
                           
                           
                              en mikrofon
                           
                        
                              —
                           
                           
                              et vækkeur
                           
                        
                              —
                           
                           
                              en hukommelse på 2 GB
                           
                        
                              —
                           
                           
                              en hukommelseskortlæser
                           
                        
                              —
                           
                           
                              en USB-grænseflade
                           
                        
                              —
                           
                           
                              en grænseflade til en FM-antenne
                           
                        
                              —
                           
                           
                              kontrolknapper.
                           
                        Apparatet har følgende funktioner:
                  
                              —
                           
                           
                              radiofonimodtager
                           
                        
                              —
                           
                           
                              stemmeoptagelse
                           
                        
                              —
                           
                           
                              lydgengivelse
                           
                        
                              —
                           
                           
                              gengivelse af billeder og video
                           
                        
                              —
                           
                           
                              vækning.
                           
                        Se billede (1).
               
               
                  8527 13 99
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI, og teksten til KN-kode 8527, 8527 13 og 8527 13 99.
                  Da apparatet er beregnet til at udføre forskellige funktioner omfattet af kapitel 85, skal det i henhold til bestemmelse 3 til afsnit XVI tariferes efter apparatets hovedfunktion.
                  Med apparatets objektive karakteristika, især udformning og konstruktion, er anvendelsesformålet som en clockradio. Lydgengivelsen anses som sekundær. På grund af skærmens størrelse og lave opløsning anses billed- og videogengivelsen også som sekundær.
                  Apparatets hovedfunktion er derfor som en modtager til radiofoni sammenbygget med lydoptager eller lydgengiver og et ur i et fælles kabinet.
                  Apparatet skal derfor tariferes under KN-kode 8527 13 99 som andre radiofonimodtagere, som kan fungere uden ydre energikilde og er sammenbygget med en lydoptager eller en lydgengiver.
               
            
         
      
         (1)  Billedet tjener kun til information.